עקיבא תור

עקיבא תור (נולד ב-1961) הוא דיפלומט ישראלי המכהן מאז שנת 2020 כשגריר ישראל בקוריאה הדרומית.

ביוגרפיה 
תור נולד בפורט ג׳קסון, שבקרוליינה הדרומית, ארצות הברית. עלה לארץ בגיל 24, ושירת בחטיבת הצנחנים בין השנים 1985–1987. לאחר מכן המשיך לשרת כסרן במילואים, עד שנת 2008.

השכלה 
בעל תואר בוגר בפילוסופיה מאוניברסיטת קולומביה, ניו יורק, ותואר מוסמך במדעי המדינה ומחשבת ישראל מהאוניברסיטה העברית בירושלים.

בשנת 2003 השתתף בתוכנית קרן וקסנר בישראל, וקיבל תואר מוסמך במינהל ציבורי מאוניברסיטת הרווארד.

בשנת 2020 היה עמית גולדמן באוניברסיטת תל אביב.

משרד החוץ 
ב-1987 הצטרף לקורס הצוערים של משרד החוץ.

ב-1996 יצא לשליחות מדינית בתור המנהל הכללי של נציגות ישראל בטאיוואן.

בין השנים 1998–2000 שימש סגן דובר משרד החוץ, וסגן מנהל המחלקה הפלסטינית בין השנים 2000–2002.

בשנת 2003 מונה ליועץ לענייני יהדות התפוצות לנשיא מדינת ישראל משה קצב.

בין השנים 2008–2012 כיהן כקונסול הכללי של ישראל בסן פרנסיסקו.

בין השנים 2013–2020 עמד בראש חטיבת תפוצות ודתות של משרד החוץ.

בשנת 2020 מונה לשגריר ישראל בקוריאה הדרומית. במהלך כהונתו בסיאול, הביא לחתימת הסכם סחר חופשי בין המדינות, וכן השיק את שגרירות המטאוורס הראשונה של ישראל, כחלק משיתוף פעולה וירטואלי עם דרום קוריאה.

חיים אישיים 
תור נשוי לנעמי. הם מתגוררים בבית שמש עם ארבעת ילדיהם, ומקיימים אורח חיים דתי.

מאמרים נבחרים 
 על העיוורון היהודי, במגזין ארץ אחרת. 19 בינואר 2011

קישורים חיצוניים

הערות שוליים

בוגרי אוניברסיטת הרווארד
בוגרי אוניברסיטת קולומביה
בוגרי האוניברסיטה העברית בירושלים
בוגרי תוכנית קרן וקסנר בישראל
בית שמש: אישים
שגרירי ישראל בקוריאה הדרומית
שגרירים בקוריאה הדרומית
ישראלים שנולדו ב-1961
אמריקאים שנולדו ב-1961